**PROIECTUL**

# **DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **SC VODAFONE ROMANIA SA**, cu sediul Bucuresti, sector 1, P-ta Charles de Gaulle, nr.15, înregistrată la APM Tulcea cu nr. 6549/16.06.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Tulcea decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.08.2016, că proiectul “ **Instalare cablu FO subteran pentru conectare statie Enel in comuna Baia, jud. Tulcea„ ,** amplasat in extravilanul si intravilanul localitatii Baia, judeţul Tulcea, nu necesita parcurgerea celorlalte etape ale procedurii de evaluare adecvată.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se află partial ROSCI0201 Podisul Nord Dobrogean si ROSPA0091 Padurea Babadag .

- amplasamentul se află în extravilanul si intravilanul localitatii Baia, pe teren cu folosintă actuală de drumuri de exploatare, teren arabil, pasune. Pe amplasament nu au fost identificate specii și habitate protejate pentru protecția cărora a fost instituit ROSCI0201 Podisul Nord Dobrogean si ROSPA0091 Padurea Babadag .

- beneficiarul a obtinut Avizul Administratiei Podisului Nord Dobrogean cu nr.38/ APND/18.08.2016;

 **Condiţiile de realizare a proiectului:**

- Proiectul prevede amplasarea unui cablu de fibra optica instalat subteran pentru interconectarea statiilor de telefonie mobila apartinand SC VODAFONE ROMANIA SA. Traseul proiectat incepe de la ST LEA IT din comuna Baia si se sfarseste la pilonul VODAFONE.

Lungimea totala a traseului proiectat este 2675 m la care se adauga 135 m rezerva fibra optica, rezultant un total de 2810 m cablu de fibra optica subteran, suprafata de teren afectata este de 2675 m x 0,4 m = 1070 mp (suprafata afectata de sapatura).

Santul pentru amplasarea fibrei optice se va sapa la o adancime de 1,2 m si pe latime de 0,4 m. Alimentarea cu energie electrica se va face de la reteaua statiei liniei electrice de inalta tensiune ENEL comuna Baia.

- Pentru organizarea de santier nu sunt necesare lucrari suplimentare. Constructorul îşi va amenaja organizarea de şantier pe amplasamentul proiectului, cat mai aproape de lucrare.

Lucrările vor fi bine semnalizate, iar în cadrul organizării de şantier se va executa un panou cu titlul investiţiei, numele constructorului, beneficiarului, proiectantului, durata de execuţie şi numărul autorizaţiei de construire.

- pentru asigurarea integrității siturilor Natura 2000 - ROSCI0201 Podisul Nord Dobrogean si ROSPA0091 Padurea Babadag, organizarea de șantier se va amplasa astfel încât să nu afecteze speciile și habitatele protejate.

-Deșeurile rezultate din activitatea de șantier vor fi colectate în pubele , în locuri special amenajate pe platformă și preluate de către firme de prestări servicii autorizate.

- Lucrările se vor executa strict în perimetrul destinat proiectului cu respectarea prevederilor din documentația tehnică prezentată;

- beneficiarul va respecta condiţiile impuse prin Certificatul de Urbanism nr.43 din 27.10.2015, emis de Primaria Comunei Baia;

- beneficiarul va respecta Avizul Administratiei Podisului Nord Dobrogean cu nr.38/ APND/18.08.2016;

- Se vor respecta prevederile legislaţiei de protecţie a mediului în vigoare .

- Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

- La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

- Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **SEF SERVICIU**

**AVIZE,ACORDURI,AUTORIZATII**

 **Ing.Camelia MICU**

 Intocmit,

 Consilier superior

Ing. Elizabeth VARZARU

Nr.A.A.A 2980/ 31.08.2016

Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.